Cybersikkerhed er en måde at beskytte din virksomhed mod forskellige former for angreb og trusler – hvad enten det drejer sig om en sårbarhed i designet, implementeringen eller driften. Dermed kan I bedre forebygge, at kriminelle får adgang til medarbejdernes enheder eller netværket.
Høj cybersikkerhed er ikke en garanti for, at cyberkriminelle ikke kommer igennem jeres it-forsvar. Selv forsvarsministeriets Pentagon i USA kan blive hacket. I kan dog gøre det sværere for de ondsindede personer at komme igennem - dermed vil de måske vælge at targetere andre virksomheder frem for jeres.
Sørg for eksempel for at have en sikret netværksforbindelse og overvågning hele døgnet. Det er også vigtigt, at medarbejderne har gode vaner med at sikre en god cybersikkerhed. Der kan nemlig opstå sikkerhedsbrud, hvis de for eksempel genbruger dårlige adgangskoder eller sender følsomme oplysninger til forkerte personer, som bliver udsat for phishing.
Med et sikkert netværk, løbende overvågning og en grundlæggende forståelse for it- og cybersikkerhed har jeres virksomhed et stærkt forsvar.